**ΣΥΣΚΕΨΗ ΑΓΡΟΤΙΚΩΝ ΚΑΙ ΕΠΑΓΓΕΛΜΑΤΙΚΩΝ ΦΟΡΕΩΝ ΔΗΜΟΤΙΚΗΣ ΕΝΟΤΗΤΑΣ ΤΥΧΕΡΟΥ ΔΗΜΟΥ ΣΟΥΦΛΙΟΥ 15/04/2018**

Ύστερα από σύσκεψη μεταξύ των αγροτικών και επαγγελματικών φορέων της Δημοτικής Ενότητας **Τυχερού** Σουφλίου συμφωνήθηκε ότι στόχος τους είναι η καλλιέργεια, όχι η αποζημίωση. Ομόφωνα αποφασίστηκαν και διατυπώθηκαν οι παρακάτω προτάσεις προς επίλυση:

 ΥΠΟΔΟΜΕΣ

1. Άμεση αποκατάσταση αναχωμάτων ρηγμάτων όπου αυτά έχουν προκληθεί και άντληση διαφυγή υδάτων από τα αγροκτήματα με κάθε πρόσφορο τρόπο.
2. Απομάκρυνση φερτών υλικών από τα αγροκτήματα φέροντας αυτά στην πρότερη τους κατάσταση (άμμος, δέντρα κ.α.) και αποκατάσταση της κατεστραμμένης αγροτικής οδοποιίας.
3. Ένταξη των πάγιων υποδομών (αντλιοστάσια-ηλεκτρομοτέρ κ.α.) ιδιωτών και Τ.Ο.Ε.Β. σε πρόγραμμα αποζημίωσης ΠΣΕΑ-ΕΛΓΑ (από 2008 δεν προβλέπεται πλέον) και χορήγηση έκτακτης ενίσχυσης στους Τ.Ο.Ε.Β. για την άντληση των υδάτων λόγω έκτακτης ανάγκης.

ΑΠΟΖΗΜΙΩΣΕΙΣ

1. Αναζήτηση κονδυλίων για έγκαιρες και δίκαιες αποζημιώσεις αγροτών στο 100% του προβλεπόμενου εισοδήματός τους.(χαμένη καλλ. περίοδος).
2. Εξαίρεση λόγω ανωτέρας βίας από δεσμεύσεις της ΚΑΠ (τρεις καλλιέργειες, πλαφόν κιλών, δεσμεύσεις προγραμμάτων κ.α.)
3. Επιχορήγηση από διάφορα προγράμματα Δημοσίων επενδύσεων κ.α. των αγροτικών εκμεταλλεύσεων και άλλων επιχειρήσεων που δραστηριοποιούνται στο κλάδο και έπαθαν ζημιές λόγω των πλημμηρών.
4. Πρόβλεψη διακανονισμού καταβολής υποχρεώσεων προς το Δημόσιο με περίοδο χάριτος για αυτούς που επλήγησαν από τη καταστροφή και έχει μειωθεί ή και μηδενιστεί το εισόδημά τους.